CELEX: 62016CN0208
Language: mt
Date: 2016-04-14 00:00:00
Title: Kawża C-208/16 P: Appell ippreżentat fl-14 ta’ April 2016 mir-Repubblika Federali tal-Ġermanja mis-sentenza mogħtija mill-Qorti Ġenerali (Id-Disa’ Awla) fl-4 ta’ Frar 2016 fil-Kawża T-287/11, Heitkamp BauHolding GmbH vs Il-Kummissjoni Ewropea

13.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 211/38
            
         
      Appell ippreżentat fl-14 ta’ April 2016 mir-Repubblika Federali tal-Ġermanja mis-sentenza mogħtija mill-Qorti Ġenerali (Id-Disa’ Awla) fl-4 ta’ Frar 2016 fil-Kawża T-287/11, Heitkamp BauHolding GmbH vs Il-Kummissjoni Ewropea
      (Kawża C-208/16 P)
      (2016/C 211/49)
      Lingwa tal-kawża: il-Ġermaniż
      
         Partijiet
      
      
         Appellanti: Ir-Repubblika Federali tal-Ġermanja (rappreżentanti: T. Henze u R. Kanitz, avukati)
      
         Partijiet oħra fil-proċedura: Heitkamp BauHolding GmbH, Il-Kummissjoni Ewropea
      
         Talbiet
      
      
                  —
               
               
                  tannulla s-sentenza tal-Qorti tal-Ġustizzja tal-Unjoni Ewropea tal-4 ta’ Frar 2016 fil-Kawża T-287/11, sa fejn din tiċħad ir-rikors bħala infondat,
               
            
                  —
               
               
                  tannulla d-Deċiżjoni tal-Kummissjoni C(2011)275 finali, tas-26 ta’ Jannar 2011, fil-każ “Għajnuna mill-Istat C 7/2010 – KStG, Sanierungsklausel [klawżola ta’ ristrutturazzjoni]” skont l-ewwel paragrafu tal-Artikolu 61 tal-Istatut tal-Qorti tal-Ġustizzja,
               
            
                  —
               
               
                  tikkundanna lill-Kummissjoni għall-ispejjeż sostnuti quddiem il-Qorti Ġenerali u l-Qorti tal-Ġustizzja.
               
            
         Aggravji u argumenti prinċipali
      
      Insostenn tal-appell tagħha, l-appellanti tinvoka aggravju wieħed.
      Ksur tal-Artikolu 107(1) TFUE. Il-Qorti tal-Ġustizzja ma qisitx li l-Artikolu 8c(1a) tal-KStG, l-hekk imsejħa klawżola ta’ ristrutturazzjoni, ma huwiex selettiv:
      
                  —
               
               
                  L-hekk imsejħa klawżola ta’ ristrutturazzjoni ma hijiex prima facie selettiva, minħabba li ma hemm l-ebda devjazzjoni mill-għan rilevanti tas-sistema ta’ referenza, u minħabba li hija miżura ġenerali li minnha tista’ tibbenefika kull kumpannija fit-territorju tal-Istat Membru.
               
            
                  —
               
               
                  L-hekk imsejħa klawżola ta’ ristrutturazzjoni hija ġġustifikata kemm min-natura u kemm mill-istruttura interna tas-sistema fiskali. Il-klawżola ta’ ristrutturazzjoni hija ġġustifikata l-ewwel nett mill-prinċipju ta’ tassazzjoni skont il-kapaċità kontributtiva, it-tieni nett mill-miżuri kontra l-abbuż, jiġifieri l-prevenzjoni ta’ skemi abbużivi, u t-tielet nett mid-differenzi oġġettivi bejn l-akkwist ta’ azzjonijiet li jikkawża preġudizzju u l-akkwist iġġustifikat ta’ azzjonijiet għall-finijiet ta’ ristrutturazzjoni